ट्रंप ने कहा कि उन्होंने सीरिया के मुद्दे पर अपनी सेना के शीर्ष अधिकारियों और राष्ट्रीय सुरक्षा अधिकारियों के साथ बातचीत की है। उन्होंने कहा, 'यहां हम सीरिया पर बात कर रहे हैं और हम बहुत सारी गंभीर चीजों पर बात कर रहे हैं। रिपोर्ट्स के मुताबिक, सीरिया में विद्रोहियों के कब्जे वाले दोउमा शहर में कथित तौर पर जहरीले गैस से हमला किया गया, जिसमें बड़ी संख्‍या में लोगों की मौत हुई। यहां उल्‍लेखनीय है कि सीरिया पर रासायनिक हथियारों के इस्‍तेमाल का आरोप पहले भी लगा है। रूस और ईरान सीरिया में बशर अल-असद की सरकार का समर्थन करते हैं, जबकि अमेरिका असद को देश के नागरिकों पर जुल्म ढ़ाने वाला शासक बताता रहा है।